寄友人
作者：張繹
朝代：宋

paragraphs: 有客厭事事，潔身山之幽。
寒暑不相貸，乃有卒歲憂。
有生此有事，簡之成贅疣。
澄江本無浪，不如信虛舟。
六經力道要，無以利心求。
一朝與理會，萬境真天遊。
伊水正清泠，子行無滯留。
西風昨夜至，送子至中流。
落月灑殘夢，已看古岸頭。
我病强送君，是行良難儔。
異時清門下，誰識東陵侯。